ബോട്ടില് ആര്ട്ട് മുതല് ഭരതനാട്യം വരെ വരയിലും നൃത്തത്തിലും കീര്ത്തനയുടെ വര്ണ്ണവിസ്മയം! തിരുവനന്തപുരം: ഒഴിഞ്ഞ കുപ്പികള് കണ്ടാല് തൊട്ടടുത്ത സ്ഥലത്തേക്ക് വലിച്ചെറിയുന്നവരാണ് മലയാളികളില് ഭൂരിഭാഗവും. എന്നാല്, അത്തരം കുപ്പികളിലെ വരകളിലൂടെ വര്ണ്ണവിസ്മയം തീര്ക്കാന് കഴിയുമെന്ന് തെളിയിച്ചിരിക്കുകയാണ് തിരുവനന്തപുരം അരുവിക്കര സ്വദേശി എസ്.കീര്ത്തന. ബോട്ടില് ആര്ട്ട് എന്ന കലയ്ക്കു പുറമേ നൃത്തത്തിലും കൈയ്യൊപ്പ് ചാര്ത്തിയ കീര്ത്തന നല്ലൊരു ഭരതനാട്യം നര്ത്തകി കൂടിയാണ്. ബോട്ടില് ശില്പങ്ങളെല്ലാം ബോട്ടില്ഡ് ടൈയ്ല്സ് എന്ന സ്വന്തം യൂട്യൂബ് ചാനലില് പ്രദര്ശിപ്പിക്കുന്നതിലൂടെ ചെറുതല്ലാത്ത വരുമാനവും കീര്ത്തന സ്വന്തമാക്കുന്നുണ്ട്. നിലനില്ക്കുന്നതും നിരുപാധികവുമായ സ്നേഹം കടല്തീരത്ത് സഹോദരിയുമായി മഡോണയുടെ ഫോട്ടോഷൂട്ട്.. ചിത്രങ്ങള് കാണാം തൃക്കാക്കര പണക്കിഴി വിവാദം: ചെയര്പേഴ്സണന്റെ മുറി സീല് ചെയ്തു, പുതിയ അടവിറക്കി അജിതാ തങ്കപ്പന്... ബിഗ് ബോസ് ആരാധകര് ഞെട്ടലില് സണ്ണി ലിയോണ് ബിഗ് ബോസ് ഹൗസില്, സര്പ്രൈസ് എപ്പിസോഡ് India May Be Entering Endemic Stage Of Covid: WHO Chief Scientist Oneindia Malayalam 1വഴുതക്കാട് കാര്മല് ഹയര് സെക്കന്്ററി സ്കൂളില് പഠിക്കുമ്ബോള് മുതല് വരകളെ പ്രണയിച്ചിരുന്ന കീര്ത്തന തരക്കേടില്ലാത്ത നിലയക്ക് വരയ്ക്കുമായിരുന്നു. സ്കൂള് കാലയളവില് കിട്ടുന്ന അവധിക്കാല വേളകളില് ചിത്രരചനയ്ക്കായി സമയം കണ്ടെത്തിയിരുന്നത്. ഇതിലുപരി, പഠനത്തിലും പാഠ്യേതര പ്രവര്ത്തനങ്ങളിലും സജീവമായിരുന്നു ഈ മിടുക്കി. സ്കൂള് വിദ്യാഭ്യാസം പൂര്ത്തിയാക്കി കലാലയ ജീവിതത്തിലേക്ക് പ്രവേശിച്ചപ്പോള് വരകള് മെച്ചപ്പെടുത്തി എങ്ങനെ ക്രിയാത്മകമായി ഇതിനെ വിനിയോഗിക്കാമെന്ന ദീര്ഘവീക്ഷണത്തിലേക്കെത്തി. അങ്ങനെയാണ് രചനാവൈഭവം കൂടുതല് പരുവപ്പെടുത്തി ബോട്ടില് ആര്ട്ട് എന്ന ചുവടുവയ്പ്പിലേക്ക് കീര്ത്തനയെത്തുന്നത്. 2കോളജുകളില് പഠിക്കുന്ന കാലത്ത് ലഭിച്ച ഇടവേളകളും അവധിക്കാലവും ആസ്വദിച്ചാണ് കീര്ത്തന കൂടുതല് വരയ്ക്കാന് തുടങ്ങിയത്. 2020ല് ആദ്യഘട്ട ലോക്ഡൗണ് തുടങ്ങുന്നതിന് മുമ്ബാണ് ബോട്ടില് ആര്ട്ടില് കൂടുതല് പരീക്ഷണങ്ങള് നടത്താന് തീരുമാനിച്ചത്. പിന്നീട്, വീണ്ടുമൊരു ലോക്ഡൗണ് കൂടി വന്നതോടെ മുഴുവന് സമയവും ഈ മേഖലയിലേക്ക് കേന്ദ്രീകരിക്കുകയായിരുന്നു. സാധാരണ രചനകള്ക്കുമപ്പുറം വ്യത്യസ്തമായ രീതിയില് തന്്റെ സ്വതസിദ്ധമായ കഴിവുകള് പരിഭോഷപ്പെടുത്തി ദൃശ്യചാരുത നല്കുന്ന വരകളാണ് കീര്ത്തന തിരഞ്ഞെടുത്തത്. ക്യാന്വാസ് പെയിന്റിംഗ്, സ്റ്റോണ് ആര്ട്ട്, വുഡ് ആര്ട്ട്, ഹോം ഡെക്കര്, ഗ്ലാസ് ഡെക്കര്, ഇന്്റീരിയര് ആര്ട്ട് തുടങ്ങി വ്യത്യസ്തമായ ഇല്സ്സ്ട്രേഷനുകളാണ് ഇതിന്്റെ പ്രത്യേകത. ബോട്ടില് ആര്ട്ടിലൂടെ ചെറുതല്ലാത്ത വരുമാനവും ഇവള്ക്ക് ലഭിക്കുന്നുണ്ട്. 3എന്നാല്, ആദ്യഘട്ടത്തില് മറ്റു വ്യത്യസ്തതരം വരകള് ചെയ്യുമായിരുന്നുവെങ്കിലും ബോട്ടില് ആര്ട്ടിലൂടെയുള്ള വില്പന മാത്രമാണുണ്ടായിരുന്നത്. ജന്മദിനം, വിവാഹമടക്കമുള്ള വിവിധതരം ആഘോഷ പരിപാടികള്ക്ക് സമ്മാനമായി ഓര്ഡര് ലഭിക്കുന്നതിനനുസരിച്ച് ബോട്ടിലുകള് ചെയ്തു കൊടുക്കാറുണ്ട്. ഇക്കഴിഞ്ഞ കൊവിഡ് കാലത്തും സാമാന്യം ഭേദപ്പെട്ട ഓര്ഡറുകള് ലഭിച്ചു കീര്ത്തന പറയുന്നു. 4വരയ്ക്കുന്ന ബോട്ടിലുകള് വില്പനയ്ക്കായി കൊറിയര് സര്വീസും ഉപയോഗിക്കുന്നുണ്ട്. തിരുവനന്തപുരം നഗരത്തിലെ പ്രദേശങ്ങളില് നിന്ന് ലഭിക്കുന്ന ഓര്ഡറുകള് സ്ഥലത്ത് നേരിട്ടെത്തിച്ചു കൊടുക്കും. ഇതിനോടകം കേരളത്തിലെ വിവിധ ജില്ലകളില് ബോട്ടില് വര്ക്കുകള് ചെയ്ത് അയക്കുന്നതിനു പുറമേ തമിഴ്നാട്, മധ്യപ്രദേശിലെ ഭോപ്പാല്, മൈസൂര് എന്നിവിടങ്ങളിലേക്കും ഓര്ഡര് കിട്ടി. ഒരിക്കല് വാങ്ങുന്നവരില് ചിലരെങ്കിലും വീണ്ടും ഇത്തരം ബോട്ടില് ആര്ട്ടുകള് സമ്മാനമായി നല്കാന് സമീപിക്കാറുണ്ട്. കീര്ത്തനയുടെ വാക്കുകള്. 5ബോട്ടില്ഡ് ടൈയല്സ് എന്ന പേരിലുള്ള ഇന്സ്റ്റഗ്രാം ബിസിനസ് പേജില് കയറി നോക്കിയാല് വ്യത്യസ്തയിനം നിറച്ചാര്ത്തുകളിലുള്ള കണ്ണഞ്ചിപ്പിക്കുന്ന നയന മനോഹരമായ ബോട്ടില് വര്ക്കുകള് കാണാം. ആരും ഇഷ്ടപ്പെടുന്ന ലളിത സുന്ദര കാഴ്ചകള്. ഇന്സ്റ്റാഗ്രാം പേജിലൂടെ വരയ്ക്കുന്ന രചനകള്ക്കൊക്കെ പ്രേക്ഷകരുടെ മികച്ച പിന്തുണയും കീര്ത്തനയ്ക്കുണ്ട്. കളിമണ് കുപ്പികളിലെ വരകള്, പിസ്ത ഷെല് ഉപയോഗിച്ചുള്ള നിര്മ്മാണം, മഞ്ചാടി പോലുള്ള വ്യത്യസ്തതരം ഡിസൈനുകള് ഉപയോഗിച്ചുള്ള നിര്മ്മാണം തുടങ്ങിയവയാണ് ബോട്ടില് ആര്ട്ടിലെ വര്ക്കുകളില് കീര്ത്തനയുടെ പ്രധാന ഹൈലൈറ്റുകള്. 6ആവശ്യക്കാര് ഓര്ഡര് നല്കുന്നത് അനുസരിച്ച് സമ്മാനമായി തന്്റെ വരകള് കൈമാറുകയാണ് പതിവ് രീതി. ആളുകളുടെ ചിത്രം ഉപയോഗിച്ചുള്ള ബോട്ടിലുകള്, വരകളിലൂടെ വെളിച്ചം നിറച്ച ബോട്ടിലുകള്, വ്യത്യസ്ത തരം കാന്വാസ് സ്റ്റാന്ഡുകളില് ഉപയോഗിക്കാവുന്ന ചിത്രങ്ങളടക്കം മികച്ച രീതിയില് തയ്യാറാക്കാന് കീര്ത്തനയ്ക്ക് കഴിയും. തീര്ന്നില്ല, കീര്ത്തന എസ് എന്ന പേരില് സ്വന്തം യൂട്യൂബ് ചാനലിലൂടെ വരകളെക്കുറിച്ച് വിശദീകരിക്കാനും ഇവള് സമയം കണ്ടെത്തുന്നുണ്ട്. ഇത്തരത്തില് ക്യാമറയിലൂടെ ചിത്രീകരിക്കുന്ന വീഡിയോ എഡിറ്റ് ചെയ്യാനും, ചിത്രീകരണത്തിനും യൂട്യൂബില് പങ്കുവയ്ക്കാനും മിതിന് എന്ന പ്രൊഫഷണല് എഡിറ്ററുടെ സഹായവും ലഭിക്കുന്നുണ്ട്. 7ബോട്ടില് ആര്ട്ടിന് പുറമേ ഫാഷന് രംഗത്തെ വ്യത്യസ്തതകള് പങ്കുവയ്ക്കാനുള്ള വീഡിയോകളും യാത്രാവിശേഷങ്ങള് അടങ്ങുന്ന ട്രാവല് ബ്ലോഗും നൃത്തചുവടുകളുമൊക്കെ തന്്റെ പ്രേക്ഷകര്ക്കായി യൂട്യൂബ് ചാനലിലൂടെ ലഭ്യമാക്കാന് കീര്ത്തന ആലോചിക്കുന്നുണ്ട്. അതേസമയം, വരകളോട് അടങ്ങാത്ത കമ്ബമുള്ള കീര്ത്തന വ്യത്യസ്ത മേഖലയിലും സുപരിചിതയാണ്. ക്ലാസിക്കല് നൃത്തം മുതല് ഭരതനാട്യം വരെ ഈ കലാകാരിക്ക് നന്നായി വഴങ്ങും. സ്റ്റേജ് പ്രോഗ്രാമുകളിലും വിവിധ പരിപാടികളിലും പങ്കെടുത്തിട്ടുള്ള കീര്ത്തന വിവാഹനിശ്ചയം, വിവാഹം പോലുള്ള ചടങ്ങുകളില് മിതമായ നിരക്കില് മണവാട്ടിമാര്ക്ക് മൈലാഞ്ചിയിടാനും ഓടിയെത്താറുണ്ട്. കൂടാതെ, പരിപാടികള്ക്കായി ഓര്ഡര് ലഭിക്കുന്ന കേക്കുകളില് വെറൈറ്റി ഡിസൈനുകള് അത്യുഗ്രന് മോഡലില് ഒരുക്കി നല്കുകയും ചെയ്യുന്നുണ്ട്. 8ഉന്നത വിദ്യാഭ്യാസ മേഖലയില് നിന്നുള്ള നെറ്റ് പരീക്ഷ പാസായ ശേഷം കോളേജ് അധ്യാപികയാകാനാണ് ഭാവിയില് ആഗ്രഹം. ബോട്ടില് ആര്ട്ടും അധ്യാപനവും ഒരു പോലെ കൊണ്ടു പോകാന് ആഗ്രഹിക്കുന്ന ഈ മിടുക്കി ഇതിനോടകം തന്നെ നൂറിലധികം ബോട്ടില് ആര്ട്ടുകളും പൂര്ത്തീകരിച്ചു കഴിഞ്ഞു. തിരുവനന്തപുരം അരുവിക്കര ഇടമണ് അനിഴത്തില് റിട്ട. കരസേന ഉദ്യോഗസ്ഥന് സുരേഷ്കുമാറിന്്റെയും സര്വ്വേ ഡയറക്ടറേറ്റിലെ ഉദ്യോഗസ്ഥ എസ് ഉഷകുമാരിയുടെയും മകളാണ് കീര്ത്തന. സഹോദരന് അനന്ദു തിരുവനന്തപുരം നഗരത്തിലെ സ്വകാര്യ സ്ഥാപനത്തിലെ ജീവനക്കാരനാണ്. 9കരസേനയില് നിന്ന് വിരമിച്ച ശേഷം സുരേഷ്കുമാര് തിരുവനന്തപുരം കന്്റോണ്മെന്്റ് പൊലീസ് സ്റ്റേഷനിലെ പൊലീസ് എയ്ഡ് പോസ്റ്റില് ഹോംഗാര്ഡായി സേവനമനുഷ്ഠിക്കുന്നു. കീര്ത്തനയുടെ പ്രവര്ത്തനങ്ങള്ക്ക് പൂര്ണ്ണ പിന്തുണ നല്കി കുടുംബവും രംഗത്തുണ്ട്. തിരുവനന്തപുരം മാര് ഇവാനിയോസ് കോളേജില് നിന്ന് ഇംഗ്ലീഷ് സാഹിത്യത്തില് ബിരുദ വിദ്യാഭ്യാസവും ചെമ്ബഴന്തി എസ് എന് കോളേജില് നിന്ന് ഇംഗ്ലീഷില് ബിരുദാനന്തരബിരുദവും കീര്ത്തന പൂര്ത്തിയാക്കിയിട്ടുണ്ട്. source: oneindia.com